text:
 8.1.2016
 BG
 Официален вестник на Европейския съюз
 L 5/9
 Само оригиналните текстове на ИКЕ на ООН имат правно действие съгласно международното публично право. Статутът и датата на влизане в сила на настоящото правило следва да бъдат проверени в последната версия на документа на ИКЕ на ООН относно статута — TRANS/WP.29/343, който е на разположение на адрес:
 http://www.unece.org/trans/main/wp29/wp29wgs/wp29gen/wp29fdocstts.html
 Правило No 121 на Икономическата комисия за Европа на Организацията на обединените нации (ИКЕ на ООН) — Единни предписания за одобрение на превозни средства по отношение на местоположението и обозначението на органите за ръчно управление, сигналните устройства и показващите уреди [2016/18]
 Включва всички валидни текстове до:
 Серия от изменения 01 — дата на влизане в сила: 15 юни 2015 г.
 СЪДЪРЖАНИЕ
 ПРАВИЛО
 1.
 Обхват
 2.
 Определения
 3.
 Заявление за одобряване
 4.
 Одобряване
 5.
 Спецификации
 6.
 Промяна на типа превозно средство или на някакъв аспект от спецификациите на органите за управление, сигналните устройства и показващите уреди и разширяване на одобрението
 7.
 Съответствие на производството
 8.
 Санкции при несъответствие на производството
 9.
 Окончателно прекратяване на производството
 10.
 Наименования и адреси на техническите служби, отговарящи за провеждането на изпитвания за одобряване, и на органите по одобряване на типа
 11.
 Уводни разпоредби
 12.
 Преходни разпоредби
 ПРИЛОЖЕНИЯ
 1.
 Съобщение относно одобряването, разширяването, отказа или отмяната на одобрение на тип превозно средство по отношение на местоположението и обозначението на органи за ръчно управление, сигнални устройства и показващи уреди съгласно Правило No 121
 2.
 Оформление на маркировките за одобрение
 1. ОБХВАТ
 Настоящото правило се прилага за превозни средства от категории M и N (1). То определя изискванията относно местоположението, обозначението, цвета и светенето на органите за ръчно управление, сигналните устройства и показващите уреди на моторното превозно средство. Правилото е предназначено да гарантира достъпността и видимостта на органите за управление, сигналните устройства и показващите уреди на превозното средство и да улесни тяхното избиране при използване в дневни и нощни условия, за да се намалят рисковете за безопасността, причинени от отклоняването на вниманието на водача от управлението и от грешки при избирането на орган за управление.
 2. ОПРЕДЕЛЕНИЯ
 По смисъла на настоящото правило:
 2.1.
 „Орган за управление“ означава задействаната ръчно част от устройство, което позволява на водача да променя състоянието или функционирането на превозното средство или негова подсистема.
 2.2.
 „Устройство“ означава елемент или съвкупност от елементи, използвани за изпълнение на една или няколко функции.
 2.3.
 „Показващ уред“ означава устройство, което служи за указване на големината на физическата характеристика, която уредът е предназначен да отчита.
 2.4.
 „Общо пространство“ означава зона, в която могат да се изобразяват, но не едновременно, две или повече информационни функции (напр. символ).
 2.5.
 „Сигнално устройство“ означава светлинен сигнал, който указва, когато свети, че дадено устройство е задействано или дезактивирано, че неговата работа или състояние е правилно или неправилно или че това устройство не функционира.
 2.6.
 „Разположен в непосредствена близост“ означава липсата на орган за управление, сигнално устройство или всякакъв друг потенциален източник на отклоняване на вниманието между обозначаващия символ и сигналното устройство, показващия уред или органа за управление, обозначени с този символ.
 2.7.
 „Производител“ означава лицето или организацията,


text:
които са отговорни пред органа по одобряването за всички страни на процеса на одобряване на типа и за осигуряване на съответствие на производството. Не е от съществено значение, дали лицето или организацията участва пряко във всички етапи на производството на превозното средство, системата, компонента или отделния технически възел, предмет на процеса на одобряване.
 2.8.
 „Тип превозно средство“ означава моторни превозни средства, които по отношение на вътрешното разположение нямат различия, които могат да окажат влияние на идентифицирането на символите на органите за управление, сигналните устройства и показващите уреди и работата на органите за управление.
 2.9.
 „Одобряване на превозно средство“ означава одобряването на тип превозно средство по отношение на начина на монтиране, графичното оформление, четливостта, цвета и яркостта на органите за управление, сигналните устройства и показващите уреди.
 3. ЗАЯВЛЕНИЕ ЗА ОДОБРЯВАНЕ
 3.1. Заявлението за одобряване на тип превозно средство по отношение на спецификациите за органите за управление, сигналните устройства и показващите уреди се подава от производителя на превозното средство или от негов надлежно упълномощен представител.
 3.2. Заявлението се придружава от следните документи и данни в три екземпляра:
 3.2.1.
 описание на типа превозно средство;
 3.2.2.
 списък на оборудването, определено от настоящото правило в таблицата и предписано от производителя за превозното средство, като органи за управление, сигнални устройства или показващи уреди;
 3.2.3.
 графично оформление на символите, обозначаващи органите за управление, сигналните устройства или показващите уреди; и
 3.2.4.
 чертежи и/или снимки на разположението на органите за управление и местоположението на сигналните устройства и на показващите уреди в превозното средство.
 3.3. На техническата служба, отговаряща за провеждането на изпитвания за одобряване, се предоставя превозно средство или представителна част от него, които са представителни за подлежащия на одобрение тип превозно средство, на които е монтиран пълен набор от органи за управление, сигнални устройства или показващи уреди, предписани в точка 3.2.2 по-горе.
 4. ОДОБРЯВАНЕ
 4.1. Ако типът превозно средство, представено за одобрение съгласно настоящото правило, отговаря на изискванията на правилото, за този тип превозно средство се издава одобрение.
 4.2. За всеки одобрен тип се определя номер на одобрението. Първите му две цифри (понастоящем 01, което съответства на серия от изменения 01 към правилото) показват номера на серията от изменения, включваща най-новите съществени технически изменения, внесени в правилото към момента на издаване на одобрението. Една и съща страна по договора не може да присвоява този номер на друг тип превозно средство или на същия тип превозно средство, предоставено с оборудване, което не фигурира в списъка, посочен в точка 3.2.2 по-горе, при спазване на разпоредбите от точка 6 от настоящото правило.
 4.3. Страните по Спогодбата от 1958 г., прилагащи настоящото правило, биват уведомявани съгласно настоящото правило за всяко одобрение, разширение, отказ или отмяна на одобрение или за окончателно прекратяване на производството на тип превозно средство или част от превозно средство посредством формуляр, съответстващ на образеца от приложение 1 към настоящото правило.
 4.4. На всяко превозно средство, което съответства на одобрен по настоящото правило тип превозно средство, на видно и леснодостъпно място, определено във формуляра за одобряване, се поставя международна маркировка за одобряване. Тази международна маркировка за одобряване се състои от:

type: contracts

jurisdiction: EU


text:
4.4.1.
 окръжност, в която се намира буквата „E“, следвана от отличителния пореден номер на държавата, издала одобрението (2);
 4.4.2.
 номера на настоящото правило, последван от буквата „R“, тире и номера на одобрение, вдясно от окръжността, предписана в точка 4.4.1.
 4.5. Ако превозното средство съответства на тип превозно средство, одобрен по едно или няколко правила, приложени към Спогодбата, в държавата, издала одобрението по настоящото правило, не е необходимо да се повтаря символът, предписан в точка 4.4.1. В този случай номерът на правилото и номерата на одобренията, както и допълнителните символи за всички правила, съгласно които е издадено одобрение в държавата, издала одобрението съгласно настоящото правило, се поставят във вертикални колони вдясно от символа, предписан в точка 4.4.1.
 4.6. Маркировката за одобряване трябва да бъде ясна, четлива и незаличима.
 4.7. Маркировката за одобряване се поставя в близост до или върху табелката с данни на превозното средство, поставена от производителя.
 4.8. Приложение 2 към настоящото правило дава примери за оформлението на маркировки за одобряване.
 5. СПЕЦИФИКАЦИИ
 Превозно средство, оборудвано с орган за управление, сигнално устройство или показващ уред, фигуриращ в таблицата, трябва да отговаря на изискванията, предписани в настоящото правило по отношение на местоположението, обозначението, цвета и светенето на този орган за управление, сигнално устройство или показващ уред.
 5.1. Местоположение
 5.1.1. Органите за управление, които водачът трябва да използва, докато управлява превозното средство, трябва да бъдат разположени така, че да могат да се задействат от него при условията, определени в точка 5.6.2.
 5.1.2. Сигналните устройства и показващите уреди трябва да бъдат разположени така, че да бъдат видими и разпознаваеми от водача както през нощта, така и през деня при условията, определени в точки 5.6.1 и 5.6.2. Не е необходимо сигналните устройства и показващите уреди да бъдат видими и разпознаваеми, когато не са задействани.
 5.1.3. Обозначенията трябва да са поставени върху обозначаваните с тях сигнални устройства, показващи уреди и органи за управление, или в непосредствена близост до тях. В случай на орган за управление с няколко функции не е необходимо обозначенията да бъдат в непосредствена близост до него. Те трябва обаче да бъдат поставени възможно най-близо до органа за управление с няколко функции.
 5.1.4. Независимо от разпоредбите на точки 5.1.1, 5.1.2 и 5.1.3, сигналното устройство (ако е монтирано такова) за „изключена въздушна възглавница на пътника“, трябва да бъде поставено във вътрешността на превозното средство, пред и над точката H на седалката на водача и на седалката на седящия отпред пътник (пътници), когато седалките се намират в своето най-предно възможно положение. Сигналното устройство, което предупреждава пътниците на предните седалки, че въздушната възглавница на пътника е изключена, трябва да бъде видимо за водача и седящия отпред пътник (пътници) при всякакви условия на управление.
 5.2. Обозначаване
 5.2.1. Когато са монтирани, органите за управление, сигналните устройства и показващите уреди, които фигурират в колона 3 на таблицата, трябва да бъдат обозначени чрез символите, предвидени за тях в колона 2 на таблицата. Това изискване не се прилага за органа за управление на клаксона (звуков предупредителен сигнал), когато той се задейства от устройство във вид на малка халка или връв. Ако


text:
се използва символ за обозначаването на орган за управление, сигнално устройство или показващ уред, който не фигурира в таблицата, е препоръчително да се избере символ, предвиден за тази цел в стандарт ISO 2575:2004, когато такъв съществува и когато символът е подходящ за съответното приложение.
 5.2.2. За обозначаването на орган за управление, сигнално устройство или показващ уред, които не са включени в таблицата или в стандарт ISO 2575:2004, производителят може да използва създаден от него символ. Този символ може да съдържа международно признати буквени или цифрови означения. Всички използвани символи трябва да съответстват на принципите на оформление, заложени в точка 4 от стандарт ISO 2575:2004.
 5.2.3. Ако е необходимо за по-голяма яснота, заедно с всеки символ, определен в таблицата или в стандарт ISO 2575:2004, могат да се използват допълнителни символи.
 5.2.4. Използваните от производителя добавени или допълнителни символи не трябва да предизвикват объркване със символ, определен в настоящото правило.
 5.2.5. Когато орган за управление, сигнално устройство или показващ уред за една и съща функция са комбинирани, за обозначаването на тази комбинация може да бъде използван един символ.
 5.2.6. С изключение на предвиденото в точка 5.2.7, всички обозначения на органите за управление, сигналните устройства и показващите уреди, фигуриращи в таблицата или в стандарт ISO 2575:2004, трябва да бъдат възприемани от водача като вертикално поставени. В случай на въртящ се орган за управление тази точка се прилага, когато органът за управление е в положение „изключено“.
 5.2.7. Не е необходимо да бъдат възприемани от водача като вертикално поставени обозначенията на:
 5.2.7.1.
 органа за управление на клаксона;
 5.2.7.2.
 органите за управление, сигналните устройства или показващите уреди, които са разположени на волана, когато воланът е в такова положение, че моторното превозно средство се движи в посока, различна от посоката направо; и
 5.2.7.3.
 всички въртящи се органи за управление, които нямат положение „изключено“.
 5.2.8. Всяко устройство за автоматично поддържане на скоростта на превозното средство (стабилизатор на скоростта), за управление на отоплителната уредба и на климатичната инсталация трябва да разполага с обозначение за всяка функция на системата.
 5.2.9. Когато са монтирани органи за управление, които регулират плавно в определен обхват дадена функция на системата, те трябва да разполагат с обозначение, което да указва границите на обхвата на регулиране на тази функция.
 Ако за обозначаване на границите на обхвата на регулиране на температурата се използва кодиране с цветове, максималната температура трябва да се обозначи с червен цвят, а минималната — със син цвят. Ако състоянието или граничната стойност на дадена функция се указва чрез показващ уред, който е отделен и не е разположен в непосредствена близост до органа за управление на тази функция, органът за управление и показващият уред трябва да имат самостоятелни обозначения в съответствие с точка 5.1.3.
 5.2.10. Автоматични функции могат да се обозначават със символа за съответната позиция, посочен в колона 1 на таблицата, към който са добавени знаците „А“ или „AUTO“, разположени върху или в непосредствена близост до контура му.
 5.3. Светене
 5.3.1. Обозначенията на органите за управление, за които в колона 4 на таблицата е отбелязано „да“, трябва да светят винаги, когато габаритните светлини


text:
са включени. Това не важи за органите за управление, разположени на пода, на централната конзола, на волана, на кормилната колона или в горната част от рамката на предното стъкло, нито за органите за управление на отоплителната уредба и климатичната инсталация, ако въпросната уредба/инсталация не насочва въздух непосредствено към предното стъкло.
 5.3.2. Показващите уреди и техните обозначения, за които в колона 4 на таблицата е отбелязано „Да“, трябва да светят винаги, когато устройството за пускане и/или за спиране на двигателя е в положение, което позволява на двигателя да работи, и габаритните светлини са включени.
 5.3.3. Показващите уреди, техните обозначения и обозначенията на органите за управление не трябва да светят, когато предните светлини се използват за подаване на мигащи сигнали или когато се използват като светлини за движение през деня.
 5.3.4. По преценка на производителя може да се предвиди възможността всеки орган за управление, показващ уред или техните обозначения да светят във всеки един момент.
 5.3.5. Сигналното устройство не трябва да излъчва светлина, освен когато указва неизправността или състоянието на превозното средство, които е предвидено да обозначава, или по време на проверка на дадена лампа.
 5.3.6. Яркост на светене на сигналните устройства
 Необходимо е да се предвидят начини сигналните устройства и техните обозначения да са видими и разпознаваеми от водача при всички условия на управление.
 5.4. Цвят
 5.4.1. Всички сигнални устройства, фигуриращи в таблицата, трябва да излъчват светлина, чийто цвят е указан в колона 5 на тази таблица.
 5.4.1.1. Независимо от това, всеки символ, за който се отнася бележка под линия 18, ако е поставен вече на превозното средство, както е определено в таблицата, и с посочения в колона 5 цвят, може да бъде показван с различни цветове, за да предава различни значения съгласно общото кодиране с цветове, предложено в точка 5 от стандарт ISO 2575:2004.
 5.4.2. Показващите уреди и сигналните устройства, както и обозначенията на показващи уреди и органи за управление, които не фигурират в таблицата, могат да имат всякакъв цвят по избор на производителя, при условие че този цвят не възпрепятства или прикрива обозначението на сигнално устройство, орган за управление или показващ уред, посочен в таблицата. Избраният цвят трябва да съответства на насоките, определени в точка 5 от стандарт ISO 2575:2004.
 5.4.3. Всички символи, използвани като обозначения на сигнални устройства, органи за управление или показващи уреди, трябва да се открояват ясно на съответния фон
 5.4.4. Вместо затъмнената част на символа може да се използва неговият контур.
 5.5. Общо пространство за указване на различен вид информация
 5.5.1. Може да се използва общо пространство за указване на информация от всякакъв източник, при условие че се спазват следните изисквания:
 5.5.1.1.
 Сигналните устройства и показващите уреди в общото пространство трябва да предоставят съответната информация в момента на възникване на определящото условие за включването им.
 5.5.1.2.
 При възникване на определящото условие за включването на две или повече сигнални устройства те трябва:
 5.5.1.2.1.
 или многократно автоматично да се включват последователно, или
 5.5.1.2.2.
 да бъдат видимо указани и да осигуряват възможност водачът да избира показването им при условията, определени в точка 5.6.2.
 5.5.1.3.
 Сигналните устройства за неизправност


text:
на спирачната уредба, за къса светлина, за пътепоказател и за обезопасителен колан, не трябва да са поставени в едно и също общо пространство
 5.5.1.4.
 Ако сигнално устройство за неизправност на спирачната уредба, за къса светлина, за пътепоказател или за обезопасителен колан, се намира в общо пространство, нейната яркост трябва да превишава яркостта на всеки друг символ в това общо пространство, когато е налице необходимото за нейното задействане определящо условие.
 5.5.1.5.
 С изключение на сигналните устройства за неизправност на спирачната уредба, за къса светлина, за пътепоказател или за обезопасителен колан, подаването на информация може да бъде прекратявано автоматично или това да се прави от водача.
 5.5.1.6.
 Изискванията относно цвета на сигналните устройства не се прилагат, когато тези сигнални устройства се намират в общо пространство, освен ако не е предвидено друго в специално правило.
 5.6. Условия
 5.6.1. Зрението на водача трябва да се е адаптирало към условията на околната светлина.
 5.6.2. Положението на водача се ограничава от монтираната система за защита при удар, регулирана в съответствие с предписанията на производителя, като той може да извършва движения в рамките, позволени от тази система.
 6. ПРОМЯНА НА ТИПА ПРЕВОЗНО СРЕДСТВО ИЛИ НА НЯКАКЪВ АСПЕКТ ОТ СПЕЦИФИКАЦИИТЕ НА ОРГАНИТЕ ЗА УПРАВЛЕНИЕ, СИГНАЛНИТЕ УСТРОЙСТВА И ПОКАЗВАЩИТЕ УРЕДИ И РАЗШИРЯВАНЕ НА ОДОБРЕНИЕТО
 6.1. Органът по одобряването на типа, одобрил типа превозно средство, се уведомява за всяка промяна на типа превозно средство, на някакъв аспект на спецификациите за органи за управление, сигнални устройства и показващи уреди, или на списъка, посочен в точка 3.2.2 по-горе. Тогава органът може:
 6.1.1.
 да прецени, че е малко вероятно направените промени да оказват съществено неблагоприятно въздействие и че при всички положения превозното средство продължава да отговаря на изискванията; или
 6.1.2.
 да изиска допълнителен протокол от изпитване от техническата служба, отговаряща за извършване на изпитването.
 6.2. Потвърждението или отказването на одобрение, в което се посочват измененията, се съобщава съгласно процедурата, посочена в точка 4.3 по-горе, на страните по Спогодбата, прилагащи настоящото правило.
 6.3. Компетентният орган, който издава разширението на одобрението, присвоява сериен номер на всеки формуляр за съобщение, съставен за такова разширение, и уведомява за това другите страни по Спогодбата от 1958 г., прилагащи настоящото правило, посредством формуляр за съобщение, който съответства на образеца от приложение 1 към настоящото правило.
 7. СЪОТВЕТСТВИЕ НА ПРОИЗВОДСТВОТО
 Процедурите за проверка на съответствието на производството трябва да отговарят на определените в приложение 2 от Спогодбата (E/ECE/324-E/ECE/TRANS/505/Rev.2), като трябва да са спазени следните изисквания:
 7.1.
 Всяко превозно средство, одобрено съгласно настоящото правило, трябва да бъде произведено така, че да съответства на одобрения тип, като отговаря на изискванията, посочени в точка 5 по-горе.
 7.2.
 Органът, издал одобрението на типа, може по всяко време да проверява методите за контрол на съответствието, прилагани във всеки производствен обект. Нормалната честота на тези проверки е веднъж на две години.
 8. САНКЦИИ ПРИ НЕСЪОТВЕТСТВИЕ НА ПРОИЗВОДСТВОТО
 8.1. Одобрението, издадено по отношение на тип превозно средство съгласно настоящото правило, може да бъде отменено, ако не са спазени изискванията или ако превозно средство с нанесена маркировка за одобряване не съответства на одобрения тип.
 8.2. Ако страна по


text:
Спогодбата, прилагаща настоящото правило, отмени издадено от нея одобрение, тя уведомява незабавно останалите страни по договора, прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
 9. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако титулярят на одобрението прекрати напълно производството на тип превозно средство, одобрен в съответствие с настоящото правило, той уведомява за това органа, издал одобрението. При получаването на съответното съобщение органът на свой ред уведомява за това останалите страни по Спогодбата, прилагащи настоящото правило, посредством формуляр за съобщение, съответстващ на образеца от приложение 1 към настоящото правило.
 10. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯ ЗА ОДОБРЯВАНЕ, И НА ОРГАНИТЕ ПО ОДОБРЯВАНЕ НА ТИПА
 Прилагащите настоящото правило страни по Спогодбата от 1958 г. съобщават на секретариата на ООН наименованията и адресите на техническите служби, отговарящи за провеждане на изпитвания за одобряване, и на органите по одобряването на типа, които издават одобрения и на които трябва да бъдат изпращани издадените в други държави формуляри, удостоверяващи одобряване, разширяване, отказ за издаване или отменяне на одобрение.
 11. УВОДНИ РАЗПОРЕДБИ
 11.1. Считано от датата на влизане в сила на настоящото правило, страните по Спогодбата, прилагащи настоящото правило, не могат:
 а)
 да отказват да издават одобрения на ИКЕ на тип превозно средство по настоящото правило;
 б)
 да забраняват продажбата или въвеждането в експлоатация на тип превозно средство по отношение на спецификациите за органи за управление, сигнални устройства и показващи уреди,
 ако типът на превозното средство съответства на изискванията на настоящото правило.
 11.2. В продължение на 2 години след влизане в сила на настоящото правило страните по договора, прилагащи настоящото правило, не могат да отказват да издават одобрение на ИКЕ на тип превозно средство по отношение на спецификациите за органи за управление, сигнални устройства и показващи уреди, ако типът превозно средство не съответства на изискванията на настоящото правило.
 12. ПРЕХОДНИ РАЗПОРЕДБИ
 12.1. От официалната дата на влизане в сила на серия от изменения 01 на настоящото правило страните по Спогодбата, прилагащи настоящото правило, не трябва да отказват да издават национални или регионални одобрения на типа за типове превозно средство, одобрени съгласно серия от изменения 01 на настоящото правило.
 12.2. Страните по Спогодбата, прилагащи настоящото правило, не могат да отказват да издават разширения на одобрения в съответствие с предшестващите серии от изменения на настоящото правило.
 12.3. След изтичане на 24 месеца от датата на влизане в сила на серия от изменения 01, страните по Спогодбата, които прилагат настоящото правило, издават одобрения на типа само ако подлежащият на одобряване тип превозно средство отговаря на изискванията на настоящото правило, както е изменено със серия от изменения 01.
 Символи, тяхното светене и цветове
 No
 Колона 1
 Колона 2
 Колона 3
 Колона 4
 Колона 5
 Позиция
 Символ (4)
 Функция
 Светене
 Цвят
 1.
 Главен ключ за превключване на светлините
 Сигналното устройство не може да действа като сигнално устройство за (страничните) габаритни светлини
 (3)
 Орган за управление
 Не
 Сигнално устройство (14)
 Да
 Зелен
 2.
 Къси светлини
 (3)
 (8)
 (15)
 Орган за управление
 Не
 —
 Сигнално устройство
 Да
 Зелен
 3.
 Дълги светлини
 (3)
 (15)


text:
(20)
 Орган за управление
 Не
 —
 Сигнално устройство
 Да
 Син
 3б.
 Автоматични функции за дълги светлини
 или
 (3)
 (8)
 (15)
 Орган за управление
 Не
 —
 Сигнално устройство
 Да
 —
 4.
 Устройство за почистване на предните светлини (с отделен орган за управление)
 (15)
 Орган за управление
 Не
 5.
 Пътепоказатели
 (3)
 (5)
 Орган за управление
 Не
 Сигнално устройство
 Да
 Зелен
 6.
 Аварийни светлини
 (3)
 Орган за управление
 Да
 Сигнално устройство (6)
 Да
 Червен
 7.
 Предни светлини за мъгла
 (3)
 Орган за управление
 Не
 Сигнално устройство
 Да
 Зелен
 8.
 Задни светлини за мъгла
 (3)
 Орган за управление
 Не
 Сигнално устройство
 Да
 Жълт
 9.
 Ниво на горивото
 или
 (20)
 Сигнално устройство
 Да
 Жълт
 Показващ уред
 Да
 10.
 Налягане на маслото в двигателя
 (7)
 (20)
 Сигнално устройство
 Да
 Червен
 Показващ уред
 Да
 11.
 Температура на охлаждащата течност в двигателя
 (7)
 (20)
 Сигнално устройство
 Да
 Червен
 Показващ уред
 Да
 12.
 Акумулаторна батерия, степен на зареждане
 (20)
 Сигнално устройство
 Да
 Червен
 Показващ уред
 Да
 13.
 Устройство за почистване на предното стъкло
 (непрекъснато функциониране)
 Орган за управление
 Да
 14.
 Блокиране на устройството за вдигане на стъклото на прозореца
 или
 Орган за управление
 Не
 15.
 Устройство за измиване на предното стъкло
 Орган за управление
 Да
 16.
 Устройство за измиване и почистване на предното стъкло
 Орган за управление
 Да
 17.
 Устройство за размразяване и подсушаване на предното стъкло
 (с отделен орган за управление)
 Орган за управление
 Да
 Сигнално устройство
 Да
 Жълт
 18.
 Устройство за размразяване и подсушаване на задното стъкло
 (с отделен орган за управление)
 Орган за управление
 Да
 Сигнално устройство
 Да
 Жълт
 19.
 Габаритни светлини, странични габаритни светлини и/или светлини за обозначаване на външния габарит
 (3)
 (8)
 Орган за управление
 Не
 Сигнално устройство (14)
 Да (8)
 Зелен
 20.
 Светлини за паркиране
 Орган за управление
 Не
 Сигнално устройство
 Да
 Зелен
 21.
 Обезопасителен колан
 или
 Сигнално устройство
 Да
 Червен
 22.
 Неизправност на въздушната възглавница
 (10)
 Сигнално устройство
 Да
 Жълт и/или червен
 23.
 Неизправност на страничната въздушна възглавница
 (9)
 (10)
 Сигнално устройство
 Да
 Жълт и/или червен
 24.
 Изключена въздушна възглавница на пътника
 Сигнално устройство
 Да
 Жълт
 25.
 Неизправност на спирачната уредба
 (10)
 Сигнално устройство
 Да
 Вж. Правила No 13-H и No 13, както е уместно
 26.
 Неизправност на системата против блокиране на колелата
 (11)
 Сигнално устройство
 Да
 Жълт
 27.
 Скоростомер
 km/h, ако се указват километри, или mph, ако се указват мили (16)
 Показващ уред
 Да
 28.
 Ръчна спирачка (за паркиране)
 (11)
 Сигнално устройство
 Да
 Вж. Правила No 13-H и No 13, както е уместно
 29.
 Клаксон
 Орган за управление
 Не
 30.
 Неизправност на бордовата система за диагностика на двигателя или неизправност на двигателя
 Сигнално устройство
 Да
 Жълт
 31.
 Подгряване на дизелов двигател
 Сигнално устройство
 Да
 Жълт
 32.
 Смукач (устройство за пускане при студен двигател)
 Орган за управление
 Не
 Сигнално устройство
 Жълт
 33.
 Климатична инсталация
 или A/C
 Орган за управление
 Да
 34.
 Положение на регулатора на автоматична скоростна кутия
 (паркиране)
 (движение на заден ход)
 (неутрално)
 (движение на преден ход)
 P R N D (12)
 Показващ уред
 Да
 35.
 Пускане на двигателя
 (13)
 (21)
 Орган за управление
 Не
 36.
 Спиране на двигателя
 (13)
 (21)


text:
Орган за управление
 Да
 37.
 Степен на износване на спирачните накладки
 (11)
 Сигнално устройство
 Да
 Жълт
 38.
 Отоплителна уредба
 Орган за управление
 Да
 39.
 Вентилатор на отоплителната уредба и/или на климатичната инсталация
 (3)
 Орган за управление
 Да
 40.
 Регулиране на наклона на предните светлини
 или
 и
 (15)
 Орган за управление
 Не
 41.
 Километражен брояч
 km, ако се указват километри, или miles, ако се указват мили (17)
 Показващ уред
 Да
 42а.
 Недостатъчно налягане на гумите
 (включително неизправност)
 (18)
 Сигнално устройство
 Да
 Жълт
 42б.
 Недостатъчно налягане на гумите
 (включително неизправност)
 с указване на съответната гума
 (18)
 (19)
 Сигнално устройство
 Да
 Жълт
 43.
 Електронно управление на стабилността
 или ESC (19)
 Сигнално устройство
 Да
 Жълт
 44.
 Изключена система за електронно управление на стабилността
 или ESC OFF (19)
 (22)
 Орган за управление
 Да
 Сигнално устройство
 Да
 Жълт
 (1) Съгласно определеното в Консолидираната резолюция за конструкцията на превозни средства (R.E.3), документ ECE/TRANS/WP.29/78/Rev.3, точка 2 — www.unece.org/trans/main/wp29/wp29wgs/wp29gen/wp29resolutions.html
 (2) Отличителните номера на страните по Спогодбата от 1958 г. са посочени в приложение 3 към Консолидираната резолюция за конструкцията на превозните средства (R.E.3), документ ECE/TRANS/WP.29/78/Rev. 3 — www.unece.org/trans/main/wp29/wp29wgs/wp29gen/wp29resolutions.html.
 (3) Оконтурените части на символа могат да бъдат запълнени.
 (4) Символите, включени в настоящото правило, са по същество еднакви със символите, описани в стандарт ISO 2575:2004. Запазват се съответните пропорции и размери, указани в стандарт ISO 2575:2004.
 (5) Двойката стрелки представлява един единствен символ. Когато органите за управление или сигналните устройства за десния и левия пътепоказател функционират независимо един от друг (една от друга), двете стрелки могат да се смятат за отделни символи и съответно да бъдат разположени на разстояние една от друга.
 (6) Не се изисква, когато стрелките на сигналните устройства за промяна на посоката, които нормално функционират независимо една от друга, мигат едновременно като сигнално устройство за аварийните светлини.
 (7) Допуска се комбиниране на символа за налягането на маслото и символа за температурата на охлаждащата течност на двигателя в едно-единствено сигнално устройство.
 (8) Не са необходими отделни обозначения, ако тази функция е комбинирана с главния ключ за включване на светлините.
 (9) Ако за указване на неизправност на въздушна възглавница се използва едно-единствено сигнално устройство, трябва да се използва символът за неизправност на въздушна възглавница (22).
 (10) Страните по Спогодбата, които към датата на влизане в сила на настоящото правило допускат или изискват използването на текст за тази функция, могат в срок от шестдесет месеца след датата на влизане в сила на настоящото правило да продължат да допускат или изискват този текст в допълнение на символите, предписани за превозните средства, които се регистрират в тяхната държава.
 (11) Ако за указване на повече от едно състояние на спирачната уредба се използва едно-единствено сигнално устройство, трябва да се използва символът за указване на неизправност в спирачната уредба.
 (12) Буквата „D“ може да бъде замествана или допълвана от един или няколко избрани от производителя буквено-цифрови знака или символа за указване на допълнителни избираеми режими.
 (13) Използва се, когато органът за пускане на двигателя е различен от системата за заключване с ключ.
 (14) Не се изисква, когато осветлението на арматурното табло се включва автоматично


text:
след задействането на главния прекъсвач за включване на светлините.
 (15) Могат също да бъдат използвани символи, изобразяващи пет линии вместо четири (и обратно).
 (16) Изискваното текстово обозначение може да бъде изобразено с главни и/или малки букви.
 (17) Изискваното текстово обозначение трябва да бъде изобразено с малки букви. Ако се указват мили, може да се използва съкращение.
 (18) Освен това всяко едно от двете сигнални устройства за недостатъчно налягане на гумите може да бъде използвано за указване на неизправност на системата за следене на налягането на гумите.
 (19) Показаният контур на превозно средство не е задължителен, а препоръчителен. Може да бъде използван различаващ се контур на превозно средство, за да бъде предадена по-добре действителната форма на дадено превозно средство.
 (20) Символът може да бъде указван в цветове, различни от посочените в колона 5, за да предава различни значения съгласно общото кодиране с цветове, предложено в точка 5 от стандарт ISO 2575:2004.
 (21) Функциите „пускане“ и „спиране“ могат да бъдат комбинирани в един орган за управление. Като алтернатива на предписания символ(и) се допуска да се използва текстът „START“ и/или „STOP“ или комбинация от символ и текст. Текстът може да се изобразява с главни и/или малки букви.
 (22) Допълнителните букви „OFF“ може да са разположени върху или в непосредствена близост до контура на символа от позиция No 43. Не се предвиждат ограничения за шрифта на буквите „OFF“ (забележка: буквите „OFF“ и „ESC OFF“ не се превеждат, а се оставят на английски).
 ПРИЛОЖЕНИЕ 1
 КОМУНИКАЦИЯ
 (Максимален формат: A4 (210 × 297 mm)
 ПРИЛОЖЕНИЕ 2
 ОФОРМЛЕНИЕ НА МАРКИРОВКИТЕ ЗА ОДОБРЯВАНЕ
 ОБРАЗЕЦ А
 (вж. точка 4.4 от настоящото правило)
 Изобразената по-горе маркировка за одобряване, поставена на превозно средство, показва, че съответният тип превозно средство е одобрен по отношение на местоположението и обозначението на органи за ръчно управление, сигнални устройства и показващи уреди в Нидерландия (E4) съгласно Правило No 121 с одобрение No 011234. Първите две цифри (01) от номера на одобрението указват, че одобрението е издадено в съответствие с изискванията на Правило No 121, изменено със серия от изменения 01.
 ОБРАЗЕЦ Б
 (вж. точка 4.5 от настоящото правило)
 Изобразената по-горе маркировка за одобряване, поставена на превозно средство, показва, че съответният тип превозно средство е одобрен в Нидерландия (E4) съгласно Правило No 121 и Правило No 33 (1). Първите две цифри от номерата на одобренията показват, че на датите, когато тези одобрения са били издадени, Правило No 121 вече е включвало серия от изменения 01, а Правило No 33 е било още в първоначалния си вид.
 (1) Номерът е даден само като пример.


text:
L 87/48 BG Официален вестник на Европейския съюз 28.3.2019 г.
 ПРЕВОД
 Съвместно писмо от Европейските общности и техните държави членки, от една страна, и Колумбия, от друга
 страна, съгласно параграф 5 от Процедурите за прилагане на член XXI от Общото споразумение по търговията с
 услуги (ГАТС) (S/L/80 от 29 октомври 1999 г.)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха своето
 намерение да изменят или оттеглят конкретните си задължения, включени в списъка, приложен към съобщенията, съгласно
 член V, алинея 5 от ГАТС и в съответствие с условията на член XXI, алинея 1, буква б) от ГАТС.
 След подаването на всяко от съобщенията Колумбия представи съответно две заявления за изразяване на интерес в съот
 ветствие с член XXI, алинея 2, буква а) от ГАТС (S/L/176 относно S/SECRET/8 и S/L/223 относно S/SECRET/9). ЕО и
 Колумбия започнаха преговори в съответствие с член XXI, алинея 2, буква а) от ГАТС относно S/SECRET/8 и
 S/SECRET/9.
 По отношение на процедурата, открита с нотификацията, съдържаща се в документ S/SECRET/8, първоначалният период на
 преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април 2005 г., до
 27 февруари 2006 г., до 1 юни 2006 г., до 1 юли и до 17 юли 2006 г.). По време на тези преговори ЕО и Колумбия се
 споразумяха относно компенсаторните поправки, свързани с измененията и оттеглянията, съдържащи се в документ
 S/SECRET/8.
 По отношение на процедурата, открита с нотификацията, съдържаща се в документ S/SECRET/9, до края на периода,
 предвиден за преговори, не бе постигнато споразумение между ЕО и Колумбия и нито една от засегнатите страни членки не
 отнесе въпроса до арбитраж в рамките на предвидения срок в съответствие с параграф 7 от S/L/80. Съгласно член XXI,
 алинея 3, буква б) от ГАТС и под условие да бъдат завършени процедурите, посочени в параграфи 20—22 от S/L/80, ЕО
 ще бъдат свободни да прилагат измененията и оттеглянията, предложени в документ S/SECRET/9.
 Докладът за резултатите от тези преговори е приложен към настоящото писмо и включва: 1) предложените изменения в
 нотификациите, посочени по-горе, 2) договорените компенсаторни поправки, свързани с измененията и оттеглянията,
 нотифицирани в S/SECRET/8, и 3) проекта на консолидирания списък на конкретните задължения, който е резултат от
 сливането на съществуващите списъци на задълженията на ЕО и на техните държави членки, както и от включването в него
 на измененията или оттеглянията на задължения, нотифицирани от ЕО с документи S/SECRET/8 и S/SECRET/9, и
 компенсаторните поправки, договорени между ЕО и Колумбия.
 Настоящото писмо и приложения I и II към прикрепения към


text:
него доклад представляват споразумението между ЕО и
 Колумбия по отношение на S/SECRET/8 за целите на член XXI, алинея 2, буква а) от ГАТС (1). Споразумението не следва
 да се тълкува по начин, който би довел до промяната на списъците на изключенията от член II за ЕО и техните държави
 членки. Споразумението не следва да се тълкува по начин, който би засегнал правата и задълженията на страните съгласно
 член VIII от ГАТС.
 Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секретариата
 за разпространение проекта на консолидирания списък за сертифициране, при условие че всички засегнати страни членки
 са подписали споразумение или предвиденият в параграф 7 от S/L/80 период е изтекъл без да е бил поискан арбитраж.
 Резултатите от преговорите следва да влязат в сила след приключване на процедурите по сертифициране, на дата, посочена
 от ЕО, след приключване на вътрешните процедури на ЕО за одобрение, които ЕО се стремят да ускорят възможно най-
 много. Измененията и оттеглянията, предложени в документите S/SECRET/8 и S/SECRET/9, не влизат в сила преди
 влизането в сила на всички компенсаторни поправки, посочени в приложение II.
 (1) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- 28.3.2019 г. BG Официален вестник на Европейския съюз L 87/49
 Доклад за резултатите от преговорите, проведени в съответствие с член ХХI, алинея 2, буква а) от Общото
 споразумение по търговията с услуги (ГАТС)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 Съгласно параграф 5 от Процедурите за прилагане на член XXI от ГАТС (S/L/80 от 29 октомври 1999 г.) Европейската
 комисия представя следния доклад:
 1. На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха
 своето намерение да изменят или оттеглят конкретните си задължения, включени в списъка, приложен към съоб
 щенията (наричани по-долу „предложените изменения“), съгласно член V, алинея 5 от ГАТС и в съответствие с
 условията на член XXI, алинея 1, буква б) от ГАТС. Предложените изменения се съдържат в приложение I.
 2. След представяне на нотификацията, съдържаща се в документ S/SECRET/8, и в съответствие с член ХХI, алинея 2, буква
 а) от ГАТС осемнадесет държави —членки на СТО (Аржентина, Австралия, Бразилия, Канада, Китай, Китайско Тайпе,
 Колумбия, Куба, Еквадор, Хонг Конг, Китай, Индия, Япония, Корея, Нова Зеландия, Филипините, Швейцария, Уругвай и
 Съединените щати), подадоха съответни заявления за изразяване на интерес.
 3. След представяне на нотификацията, съдържаща се в документ S/SECRET/9, и в съответствие с член ХХI, алинея 2,


text:
буква
 а) от ГАТС четиринадесет държави —членки на СТО (Аржентина, Австралия, Бразилия, Канада, Китай, Колумбия,
 Еквадор, Хонг Конг, Китай, Индия, Япония, Корея, Нова Зеландия, Уругвай и Съединените щати), подадоха съответни
 заявления за изразяване на интерес.
 4. Колумбия подаде съответно две заявления за изразяване на интерес съгласно член XXI, алинея 2, буква а) от ГАТС
 (S/L/176 относно S/SECRET/8 и S/L/223 относно S/SECRET/9). ЕО и Колумбия започнаха преговори в съответствие с
 член XXI, алинея 2, буква а) от ГАТС относно S/SECRET/8 и S/SECRET/9.
 5. По отношение на процедурата, открита с нотификацията, съдържаща се в документ S/SECRET/8, първоначалният
 период на преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април
 2005 г., до 27 февруари 2006 г., до 1 юни 2006 г., до 1 юли и до 17 юли 2006 г.).
 6. По време на тези преговори ЕО и Колумбия се споразумяха относно компенсаторните поправки, свързани с измененията
 и оттеглянията, съдържащи се в документ S/SECRET/8. Приложения I и II към настоящия доклад, заедно със
 съвместното писмо, към което той е приложен, представляват споразумението между ЕО и Колумбия по отношение
 на S/SECRET/8 за целите на член XXI, алинея 2, буква а) от ГАТС (2). Споразумението не следва да се тълкува по начин,
 който би довел до промяна на списъците на изключенията от член II за ЕО и техните държави членки. Споразумението
 не следва да се тълкува по начин, който би засегнал правата и задълженията на страните съгласно член VIII от ГАТС.
 7. По отношение на процедурата, открита с нотификацията, съдържаща се в документ S/SECRET/9, до края на периода,
 предвиден за преговори, не бе постигнато споразумение между ЕО и Колумбия и нито една от засегнатите страни
 членки не отнесе въпроса до арбитраж в рамките на предвидения срок в съответствие с параграф 7 от S/L/80. Съгласно
 член XXI, алинея 3, буква б) от ГАТС и под условие да бъдат завършени процедурите, посочени в параграфи 20—22 от
 S/L/80, ЕО ще бъдат свободни да прилагат измененията и оттеглянията, предложени в документ S/SECRET/9.
 (2) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- L 87/50 BG Официален вестник на Европейския съюз 28.3.2019 г.
 8. С оглед на гореизложеното предложените изменения и договорените компенсаторни поправки са включени в проекта на
 консолидиран списък на задълженията на ЕО по ГАТС, който е резултат от сливането на съществуващите списъци на
 задълженията на ЕО и на техните държави членки, както и от включването в него на измененията или оттеглянията на
 задължения, нотифицирани от ЕО с документи S/SECRET/8 и S/SECRET/9, и компенсаторните поправки, договорени
 между ЕО и Колумбия.
 9. Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секре
 тариата за разпространение проекта на консолидирания списък за сертифициране, при условие че всички засегнати
 страни членки са подписали споразумение или предвиденият в параграф 7 от S/L/80 период е изтекъл без да е бил
 поискан арбитраж. Резултатите от


text:
преговорите следва да влязат в сила след приключване на процедурите по сертифи
 циране, на дата, посочена от ЕО, след приключване на вътрешните процедури на ЕО за одобрение, които ЕО се стремят
 да ускорят възможно най-много. Измененията и оттеглянията, предложени в документите S/SECRET/8 и S/SECRET/9, не
 влизат в сила преди влизането в сила на всички компенсаторни поправки, посочени в приложение II.
 ---pagebreak--- 28.3.2019 г. BG Официален вестник на Европейския съюз L 87/51
 ПРИЛОЖЕНИЕ I
 A) Изменения, нотифицирани с документ S/SECRET/8
 Хоризонтални задължения
 • Текст относно достъпа до пазара (стр. 9): „Във всички държави членки услугите, считани за обществени услуги на
 държавно или местно равнище, могат да подлежат на публичен монопол или на изключителни права, предоставени
 на частни оператори“. Този текст не беше включен в списъка на конкретните задължения на Чешката република,
 Естония, Кипър, Латвия, Литва, Унгария, Малта, Австрия, Полша, Словения, Словакия, Финландия и Швеция. Това
 ограничение се прилага понастоящем към всички държави членки.
 • Ограничения на националното третиране по отношение на клонове, агенции и представителства при начин на доставка 3
 (стр. 9 и 10). Този текст не беше включен в списъка на конкретните задължения на Чешката република, Естония, Кипър,
 Латвия, Литва, Малта, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на дъщерните дружества при начин на доставка 3 (стр. 10). Този
 текст не беше включен в списъка с конкретните задължения на Чешката република, Естония, Кипър, Латвия, Литва,
 Унгария, Малта, Полша, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на субсидиите при начин на доставка 3 (стр. 13). Списъкът с
 конкретните задължения на Чешката република, Естония, Кипър, Латвия, Литва, Малта, Австрия, Словения, Словакия,
 Финландия и Швеция включваше само част от ограниченията по отношение на субсидиите при начин на доставка 3,
 вписани в списъка на задълженията на ЕО и на техните държави членки. Тези ограничения вече се прилагат и по
 отношение на тези държави членки.
 • Ограничение на националното третиране по отношение на субсидиите при начин на доставка 4 (стр. 13). Списъкът на
 конкретните задължения на Чешката република, Естония, Кипър, Латвия, Унгария, Малта и Словакия не включваше
 ограничението на субсидиите при начин на доставка 4, вписано в списъка на задълженията на ЕО и на техните държави
 членки. Това ограничение вече се прилага и по отношение на тези държави членки.
 • Задължения, поети от Кипър по отношение на достъпа до пазара при начин на доставка 4. Тези задължения бяха
 оттеглени.
 • Текст относно достъпа до пазара при начин на доставка 4 — Вътрешнокорпоративни трансфери (ВКТ) (стр. 26).
 Списъкът на конкретните задължения на Чешката република, Латвия, Литва, Унгария, Полша и Словакия не
 включваше ограничението, съгласно което приемащият субект трябва действително да предоставя подобни услуги на
 територията на съответната държава — членка на Общността. Това ограничение вече се прилага и по отношение на тези
 държави членки.
 • Текст относно достъпа до пазара при начин на доставка 4 — Бизнес посетители (БП) — Търговци на услуги (стр. 30).
 Списъкът на конкретните задължения на Полша не


text:
включваше ограничението, съгласно което тези представители не са
 ангажирани с извършването на преки продажби за широката общественост. Това ограничение вече се прилага и по
 отношение на тази държава членка.
 • Текст относно достъпа до пазара при начин на доставка 4 — Бизнес посетители (БП) — Регистриране на търговско
 присъствие (стр. 30). Списъкът на конкретните задължения на Литва не включваше ограничението, съгласно което тези
 представители не са ангажирани с извършването на преки продажби за широката общественост или с предоставянето на
 услуги. Това ограничение вече се прилага и по отношение на тази държава членка.
 • Задължения, поети от Литва по отношение на достъпа до пазара при начин на доставка 4 — Бизнес посетители (БП)
 (стр. 32). Тези задължения бяха частично оттеглени.
 • Задължение, поето от Латвия по отношение на достъпа до пазара при начин на доставка 4 — Доставчици на услуги по
 договори (ДУД) (стр. 33). Списъкът на конкретните задължения на Латвия не включваше ограничението, съгласно което
 временното влизане и престой в съответната държава членка ще бъдат разрешени за срок от не повече от три месеца в
 рамките на всеки период от 12 месеца. Това ограничение вече се прилага и по отношение на тази държава членка.
 ---pagebreak--- L 87/52 BG Официален вестник на Европейския съюз 28.3.2019 г.
 Задължения по сектори
 • Наемни/лизингови услуги без оператори — По отношение на самолети (стр. 95). Ограничението върху достъпа до пазара
 при начин на доставка 2 вече се прилага и по отношение на Естония, Литва, Унгария, Австрия, Словения, Финландия и
 Швеция, а ограничението върху достъпа до пазара при начин на доставка 3 вече се прилага и по отношение на Естония,
 Унгария и Австрия.
 • Услуги, свързани с производството (стр. 109 и 110). Задълженията, включени в списъка на задълженията на Латвия,
 Литва и Австрия, бяха оттеглени.
 • Образователни услуги (стр. 156): ограничение до „само частно финансирани услуги“. Това ограничение не беше
 включено в списъка на задълженията на Естония, Латвия, Литва, Унгария, Австрия, Словения (невключено само по
 отношение на образователните услуги за възрастни) и Словакия. Това ограничение вече се прилага и по отношение на
 тези държави членки. В случая на Словения това разширено прилагане се отнася само до образователните услуги за
 възрастни.
 • Банкови и други финансови услуги (с изключение на застраховане) (стр. 193, 213 и 217). Ограниченията върху достъпа
 до пазара, в които се посочва, че „регистрирането на специализирано мениджърско дружество се изисква за изпълнение
 на дейностите по управлението на дялови тръстове и инвестиционни дружества“ и че „само фирми с адрес на управление
 в Общността могат да действат като депозитари на активите на инвестиционни фондове“ както при начин на доставка 1,
 така и при начин на доставка 3, не бяха включени в списъка на задълженията на Чешката република по отношение на
 начин на доставка 3, на Естония (невключени нито в начин на доставка 1, нито в начин на доставка 3), Латвия — по
 отношение на начин на доставка 3, Литва — по отношение на начин на доставка 1, Унгария — по отношение на начин
 на доставка 3 и Словакия — по отношение на начин на доставка 3.


text:
Тези ограничения вече се прилагат и по отношение
 на тези държави членки.
 • Космически транспорт. Задължението, включено в списъка на задълженията на Австрия, беше оттеглено.
 • Въздушен транспорт — Отдаване под наем на самолети с екипаж (стр. 246). Две ограничения върху достъпа до пазара
 (едно при начини на доставка 1 и 2 и друго — при начин на доставка 3) са въведени за Полша.
 • Въздушен транспорт — Продажби и маркетинг (стр. 247 и 248). Списъкът на конкретните задължения на Естония не
 включваше ограничението на националното третиране на разпространяването чрез използване на система за компютърни
 резервации (СКР) на услуги, свързани с въздушния транспорт, предоставяни от СКР на дружеството майка.
 • Въздушен транспорт — Система за компютърни резервации (стр. 248). Списъкът на конкретните задължения на Унгария
 не включваше ограничението на националното третиране на задълженията на дружеството майка или други участващи
 превозвачи по отношение на СКР, контролирана от въздушни превозвачи от една или повече страни извън Общността.
 • Помощни услуги за всички видове транспорт — Услуги по товарообработване (стр. 259). Ограничение върху достъпа до
 пазара при начин на доставка 3 беше въведено за Естония, Латвия и Литва.
 Б) Изменения, нотифицирани с документ S/SECRET/9
 Хоризонтални задължения
 • Задължения на Кипър и Малта при начин на доставка 4 във връзка с националното третиране (стр. 25, 29 и 32 от
 S/SECRET/8). Тези задължения бяха оттеглени.
 Задължения по сектори
 • Компютърни и свързани с тях услуги: а) Консултантски услуги, свързани с инсталирането на хардуер (CPC 841) (стр. 82), б)
 Услуги по внедряване на програмно осигуряване (CPC 842) (стр. 83), в) Услуги по обработка на данни (CPC 843) (стр. 85),
 г) Услуги, свързани с бази данни (CPC 844) (стр. 86). Задълженията на Кипър при начин на доставка 4 (ВКТ, БП и ДУД) във
 връзка с националното третиране бяха оттеглени.
 ---pagebreak--- 28.3.2019 г. BG Официален вестник на Европейския съюз L 87/53
 • Научно-изследователски и развойни услуги — б) НИР услуги по обществените и хуманитарните науки (CPC 852)
 (стр. 89 и 90). Задълженията на Кипър при начин на доставка 4 (ВКТ, БП и ДУД) във връзка с националното
 третиране бяха оттеглени.
 • Застрахователни и свързани с тях услуги — i) Пряко застраховане (включително съзастраховане): а) животозастраховане и
 б) различно от животозастраховане (стр. 211 и 212). Задълженията на Кипър при начин на доставка 4 (ВКТ, БП и ДУД)
 във връзка с националното третиране бяха оттеглени.
 • Банкови и други финансови услуги (без застраховане) — (x) д) прехвърляеми ценни книжа (стр. 223). Задълженията на
 Кипър при начин на доставка 4 (ВКТ, БП и ДУД) във връзка с националното третиране бяха оттеглени.
 • Хотелиерство, ресторантьорство и обществено хранене (CPC 641, 642 и 643) (стр. 232). Задълженията на Малта при
 начин на доставка 4 (ВКТ, БП и ДУД) във връзка с националното третиране бяха оттеглени.
 • Туристически агенции и туроператорски услуги (CPC 7471) (стр. 233 и 234). Задълженията на Малта при начин на
 доставка 4 (ВКТ, БП и ДУД) във връзка с националното третиране бяха оттеглени.
 • Морски транспортни услуги — с изключение на каботажен транспорт — а) Пътнически транспорт (CPC 7211); б)


text:
Товарен транспорт (CPC 7212) (стр.242). Задълженията на Малта при начин на доставка 4 (ВКТ, БП и ДУД) във връзка с
 националното третиране бяха оттеглени.
 ---pagebreak--- L 87/54 BG Официален вестник на Европейския съюз 28.3.2019 г.
 ПРИЛОЖЕНИЕ II
 ОБЕЗЩЕТЕНИЕ ОТ СТРАНА НА ЕО
 • Хоризонтално ограничение на обществените услуги при начин на доставка 3
 — Бележка под линия относно обхвата, показваща, че това ограничение не се отнася до телекомуникациите, до
 компютърните услуги и до услугите, свързани с тях.
 • Хоризонтални ограничения на инвестициите при начин на доставка 3
 — Премахване на ограничението по отношение на националното третиране за AT при начин на доставка 3 за клоновете
 на чуждестранни акционерни дружества (Aktiengesellschaften) и дружества с ограничена отговорност (Gesellschaften
 mit beschränkter Haftung).
 • Начин на доставка 4 за вътрешнокорпоративни трансфери и бизнес посетители
 — Задължения, поети от CY и MT по отношение на достъпа до пазара и националното третиране при поети от тези
 държави хоризонтални задължения и задължения по сектори при начин на доставка 3.
 • Професионални услуги — Инженерни услуги (CPC 8672)
 — Задължения, поети от CY и MT по отношение на достъпа до пазара и националното третиране при начин на
 доставка 2
 — Задължения, поети от CY, CZ, MT и SK по отношение на достъпа до пазара при начин на доставка 3
 — Задължения, поети от CY и MT по отношение на националното третиране при начин на доставка 3
 — Премахване на ограниченията върху достъпа до пазара за PT при начин на доставка 3
 • Професионални услуги — Интегрирани инженерни услуги (CPC 8673):
 — Премахване на теста за икономическа потребност (ENT), прилаган по отношение на начин на доставка 4/ДУД от UK
 — Задължения, поети от SK по отношение на достъпа до пазара и националното третиране при начин на доставка 3
 • Професионални услуги — Градоустройствени и ландшафтни архитектурни услуги (CPC 8674):
 — Задължения, поети от CY, CZ, MT, PL, SI и SK по отношение на достъпа до пазара и националното третиране при
 начин на доставка 3.
 — Задължения, поети от HU по отношение на достъпа до пазара и националното третиране при ландшафтните
 архитектурни услуги при начин на доставка 2.
 • Компютърни и свързани с тях услуги —
 — Добавяне на обяснителна бележка под линия.
 — Задължения, поети от HU по отношение на достъпа до пазара и националното третиране съгласно начини на
 доставка 1, 2 и 3 за CPC 845 и 849
 — По-добри условия за ДУД/начин на доставка 4 от SE за компютърни и свързани с тях услуги при хоризонталните и
 новопоетите задължения на SE за ДУД/начин на доставка 4 за CPC 845 и 849.
 • Рекламни услуги (CPC 871):
 — Задължения, поети от CY, MT и PL по отношение на достъпа до пазара и националното третиране при начин на
 доставка 1
 ---pagebreak--- 28.3.2019 г. BG Официален вестник на Европейския съюз L 87/55
 • Телекомуникационни услуги
 — Нови и подобрени задължения, поети от ЕО като цяло, предлагани в тяхното преразгледано предложение в рамките
 на Програмата за развитие от Доха.
 — Пояснение от FI, че нейните три хоризонтални ограничения при начин на


text:
доставка 3 — на юридическите лица по
 отношение на достъпа до пазара; на дъщерните дружества, клоновете, агенциите и представителствата по отношение
 на националното третиране; и на инвестициите по отношение на достъпа до пазара не се отнасят до сектора на
 телекомуникационните услуги.
 — Пояснителна бележка под линия, в която се посочва, че подсектори 2.C.h) до 2.C.m) от Секторния класификационен
 списък на услуги, съдържащ се в MTN,GNS/W/120 (услуги с добавена стойност), и подсектори 2.C.a) до 2.C.g) от
 този списък са включени тук. Подсектор 2.С.o от този списък също е включен тук, доколкото той попада в рамките
 на тази дефиниция. За целите на този списък на задълженията подсектор 2.C.n) от Секторния класификационен
 списък на услуги (онлайн обработка на информация и/или данни) е отразен в този списък на задълженията като 1.B
 (компютърни и свързани с тях услуги).
 • Финансови услуги (застраховане):
 — Отстраняване на част от ограниченията върху достъпа до пазара за SK при начин на доставка 3.
 • Финансови услуги (банкови услуги)
 — FI: Промяна в изискването за гражданство при начин на доставка 3 („Поне един от основателите, членовете на съвета
 на директорите, надзорния съвет и изпълнителният директор трябва да са постоянно пребиваващи в Европейската
 общност...“ вместо „Поне половината от основателите, членовете на съвета на директорите, надзорния съвет и
 делегатите, изпълнителният директор, пълномощникът и лицето, оправомощено да подписва от името на кредитната
 институция, трябва да са постоянно пребиваващи в Европейската общност...“).
 • Хотелиерство, ресторантьорство и кетъринг
 — Нов (по-малко ограничителен) текст за теста за икономическа потребност (ENT) на ИТ при начин на доставка 3 за
 барове, кафенета и ресторанти, включително задължение за недискриминационното му естество.
 • Туристически агенции и туроператорски услуги
 — Премахване на теста за икономическа потребност (ENT), прилаган по отношение на начин на доставка 3 от CZ.
 • Фризьорски услуги
 — Задължения, поети от CZ, FI, HU и SK по отношение на достъпа до пазара и националното третиране при начини на
 доставка 2 и 3.
 Използваните съкращения се използват за обозначаване на следните държави членки:
 AT Австрия
 BE Белгия
 CY Кипър
 CZ Чешка република
 DE Германия
 DK Дания
 ---pagebreak--- L 87/56 BG Официален вестник на Европейския съюз 28.3.2019 г.
 EE Естония
 EL Гърция
 ES Испания
 FI Финландия
 FR Франция
 HU Унгария
 IE Ирландия
 IT Италия
 LT Литва
 LU Люксембург
 LV Латвия
 MT Малта
 NL Нидерландия
 PL Полша
 PT Португалия
 SE Швеция
 SI Словения
 SK Словашка република
 UK Обединеното кралство


text:
 9.8.2007
 BG
 Официален вестник на Европейския съюз
 L 209/36
 РЕШЕНИЕ НА СЪВМЕСТНИЯ КОМИТЕТ НА ЕИП
 No 20/2007
 от 27 април 2007 година
 за изменение на приложение IX „Финансови услуги“ и приложение XXII „Дружествено право“ към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „споразумението“, и по-специално член 98 от него,
 като има предвид, че:
 (1)
 Приложение IX към споразумението бе изменено с Решение No 152/2006 на Съвместния комитет на ЕИП от 8 декември 2006 г. (1)
 (2)
 Приложение XXII към споразумението бе изменено с Решение No 160/2006 на Съвместния комитет на ЕИП от 8 декември 2006 г. (2)
 (3)
 Директива 2006/46/ЕО на Европейския парламент и на Съвета от 14 юни 2006 г. за изменение на Директива 78/660/ЕИО на Съвета относно годишните счетоводни отчети на някои видове дружества, Директива 83/349/ЕИО на Съвета относно консолидираните счетоводни отчети, Директива 86/635/ЕИО относно годишните счетоводни отчети и консолидираните счетоводни отчети на банки и други финансови институции, и Директива 91/674/ЕИО на Съвета относно годишните счетоводни отчети на застрахователните предприятия (3) следва да бъде включена в споразумението,
 РЕШИ:
 Член 1
 В точка 12б (Директива 91/674/ЕИО на Съвета) и в точка 21 (Директива 86/635/ЕИО на Съвета) от приложение IX към споразумението се добавя следното тире:
 „—
 32006 L 0046: Директива 2006/46/ЕО на Европейския парламент и на Съвета от 14 юни 2006 г. (ОВ L 224, 16.8.2006 г., стр. 1).“
 Член 2
 В точка 4 (Четвърта директива 78/660/ЕИО на Съвета) и в точка 6 (Седма директива 83/349/ЕИО на Съвета) от приложение XXII към споразумението се добавя следното тире:
 „—
 32006 L 0046: Директива 2006/46/ЕО на Европейския парламент и на Съвета от 14 юни 2006 г. (ОВ L 224, 16.8.2006 г., стр. 1).“
 Член 3
 Текстовете на Директива 2006/46/EО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 4
 Настоящото решение влиза в сила на 28 април 2007 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (4).
 Член 5
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 27 април 2007 година.
 За Съвместния комитет на ЕИП
 Председател
 Alan SEATTER
 (1) ОВ L 89, 29.3.2007 г., стр. 24.
 (2) ОВ L 89, 29.3.2007 г., стр. 38.
 (3) ОВ L 224, 16.8.2006 г., стр. 1.
 (4) С отбелязани конституционни изисквания.


text:
 Важна правна забележка
 |
 21998D1119(07)
 Официален вестник n° L 310 , 19/11/1998 стр. 0012 - 0012 специално чешко издание глава 11 том 03 стр. 132 - 132 специално испанско издание глава 11 том 03 стр. 132 - 132 специално унгарско издание глава 11 том 03 стр. 132 - 132 специално литвийско издание глава 11 том 03 стр. 132 - 132 LV.ES глава 11 том 03 стр. 132 - 132 MT.ES глава 11 том 03 стр. 132 - 132 PL.ES глава 11 том 03 стр. 132 - 132 SK.ES глава 11 том 03 стр. 132 - 132 специално словенско издание глава 11 том 03 стр. 132 - 132
 Решение на Съвместния комитет на ЕИПNo 28/98от 30 април 1998 годиназа изменение на приложение II (Технически наредби, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че приложение II на споразумението е изменено с Решение No 76/97 на Съвместния комитет на ЕИП от 12 ноември 1997 г. [1];като има предвид, че Директива 97/20/ЕО на Комисията от 18 април 1997 г. за привеждане в съответствие с техническия прогрес на Директива 72/306/ЕИО на Съвета за сближаване на законодателството на държавите-членки относно мерките, които следва да се предприемат срещу емисията на замърсители от дизелови двигатели, предназначени за употреба в превозни средства [2], трябва да бъде включена към споразумението,РЕШИ:Член 1Следното тире се добавя в точка 12 (Директива 72/306/ЕИО на Съвета) на глава I на приложение II към споразумението:- "— 397 L 0020: Директива 97/20/ЕО на Комисията от 18 април 1997 г. (ОВ L 125, 16.5.1997 г., стр. 21)."Член 2Текстовете на Директива 97/20/ЕО на исландски и норвежки език които се прилагат към съответните езикови версии на настоящото решени, са автентични.Член 3Настоящото решение влиза в сила на 28 май 1998 г., при условие че всички нотификации съгласно член 103, параграф 1 от споразумението са представени пред Съвместния комитет на ЕИП.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 април 1998 година.За Съвместния комитет на ЕИППредседателF. Barbaso[1] ОВ L 134, 7.5.1998 г., стр. 4.[2] ОВ L 125, 16.5.1997 г., стр. 21.--------------------------------------------------


text:
 Важна правна забележка
 |
 22012A1020(01)
 Споразумение за общо авиационно пространство между Европейския съюз и неговите държави-членки и Република Молдова
 Официален вестник n° L 292 , 20/10/2012 стр. 0003 - 0037
 Споразумение за общо авиационно пространствомежду Европейския съюз и неговите държави-членки и Република МолдоваКРАЛСТВО БЕЛГИЯ,РЕПУБЛИКА БЪЛГАРИЯ,ЧЕШКАТА РЕПУБЛИКА,КРАЛСТВО ДАНИЯ,ФЕДЕРАЛНА РЕПУБЛИКА ГЕРМАНИЯ,РЕПУБЛИКА ЕСТОНИЯ,ИРЛАНДИЯ,РЕПУБЛИКА ГЪРЦИЯ,КРАЛСТВО ИСПАНИЯ,ФРЕНСКАТА РЕПУБЛИКА,ИТАЛИАНСКАТА РЕПУБЛИКА,РЕПУБЛИКА КИПЪР,РЕПУБЛИКА ЛАТВИЯ,РЕПУБЛИКА ЛИТВА,ВЕЛИКОТО ХЕРЦОГСТВО ЛЮКСЕМБУРГ,УНГАРИЯ,МАЛТА,КРАЛСТВО НИДЕРЛАНДИЯ,РЕПУБЛИКА АВСТРИЯ,РЕПУБЛИКА ПОЛША,ПОРТУГАЛСКАТА РЕПУБЛИКА,РУМЪНИЯ,РЕПУБЛИКА СЛОВЕНИЯ,СЛОВАШКАТА РЕПУБЛИКА,РЕПУБЛИКА ФИНЛАНДИЯ,КРАЛСТВО ШВЕЦИЯ,ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,като страни по Договора за Европейския съюз и Договора за функционирането на Европейския съюз (наричани по-долу заедно "договорите на ЕС") и държави-членки на Европейския съюз, иЕВРОПЕЙСКИЯТ СЪЮЗ,от една страна, иРЕПУБЛИКА МОЛДОВА,от друга страна,КАТО ОТБЕЛЯЗВАТ Споразумението за партньорство и сътрудничество, установяващо партньорство между Европейските общности и техните държави-членки, от една страна, и Република Молдова, от друга страна, подписано в Брюксел на 28 ноември 1994 г.;КАТО ЖЕЛАЯТ да създадат общо авиационно пространство (ОАП), основано на предоставяне на достъп до пазарите за въздушен транспорт на страните, с равни конкурентни условия и спазване на едни и същи правила, включително по въпросите на безопасността, сигурността, управлението на въздушното движение, социалните аспекти и околната среда;КАТО ЖЕЛАЯТ да улеснят разгръщането на възможностите на въздушния транспорт, включително чрез развитието на мрежи за въздушен транспорт, които отговарят на нуждите на пътниците и товародателите от подходящ въздушен транспорт;КАТО ОТЧИТАТ важността на въздушния транспорт за насърчаване на търговския обмен, туризма и инвестициите;КАТО ВЗЕМАТ ПОД ВНИМАНИЕ Конвенцията за международно гражданско въздухоплаване, открита за подписване в Чикаго на 7 декември 1944 г.;КАТО СЕ ДОГОВАРЯТ, че е уместно правилата за ОАП да се основават на съответното законодателство, което е в сила в Европейския съюз, съгласно приложение III към настоящото споразумение;КАТО ОТЧИТАТ, че цялостната съгласуваност с правилата на ОАП дава право на страните да се възползват най-пълно от неговите предимства, включително достъп до пазари и увеличаване в максимална степен на ползите за потребителите, промишлеността и работната сила на двете страни;КАТО ОТЧИТАТ, че създаването на ОАП и прилагането на неговите правила не може да бъде постигнато без преходни разпоредби, когато това е необходимо;КАТО ОТЧИТАТ важността на адекватното подпомагане в това отношение;КАТО ЖЕЛАЯТ да предоставят възможност на въздушните превозвачи да предлагат на пътуващите и спедиторите конкурентни цени и услуги в отворени пазари;КАТО ЖЕЛАЯТ всички сектори от отрасъла на въздушния транспорт, както и служителите на въздушните превозвачи, да бъдат облагодетелствани от либерализирано споразумение;КАТО ЖЕЛАЯТ да осигурят най-висока степен на безопасност и сигурност на международния въздушен транспорт и като потвърждават своята дълбока загриженост по отношение на действията или заплахите срещу сигурността на въздухоплавателните средства, които застрашават безопасността на хора или имущество, влияят неблагоприятно на експлоатацията на въздухоплавателните средства и подкопават доверието на пътниците в безопасността на гражданското въздухоплаване;КАТО ЖЕЛАЯТ да осигурят равни условия за въздушните превозвачи, предоставяйки на своите въздушни превозвачи справедливи и равни възможности да предлагат договорените услуги;КАТО ПРИЗНАВАТ, че субсидиите могат да повлияят неблагоприятно върху конкуренцията между въздушните превозвачи и могат да изложат на риск основните цели на настоящото споразумение;КАТО ПОТВЪРЖДАВАТ значението на защитата на околната среда при разработване и прилагане на международната политика в областта на въздухоплаването и като отчитат правата на суверенните държави


text: да предприемат съответните мерки в тази насока;КАТО ОТБЕЛЯЗВАТ значението на защитата на потребителите, включително защитата, предоставена по Конвенцията за уеднаквяване на някои правила за международния въздушен превоз, сключена в Монреал на 28 май 1999 г.;КАТО ВЪЗНАМЕРЯВАТ да надграждат върху рамката от съществуващи споразумения за въздушен транспорт с цел предоставяне на достъп до пазари и увеличаване в максимална степен на ползите за потребители, въздушни превозвачи, работна сила и общности от двете страни,СЕ СПОРАЗУМЯХА ЗА СЛЕДНОТО:Член 1ОпределенияЗа целите на настоящото споразумение:(1) "Договорени услуги" и терминът "уточнени маршрути" означават международен въздушен транспорт съгласно член 2 (Предоставяне на права) от настоящото споразумение и приложение I към него;(2) "Споразумение" означава настоящото споразумение, неговите приложения и всички техни изменения;(3) "Въздушен транспорт" означава превоз с въздухоплавателно средство на пътници, багажи, товари и поща, поотделно или заедно, предлаган на обществеността срещу възнаграждение или наем, който включва (за яснота) редовни и случайни (чартърни) услуги и пълен набор от товарни услуги;(4) "Компетентни органи" означава правителствените агенции или организации, които отговарят за административните функции по настоящото споразумение;(5) "Годност" означава дали даден въздушен превозвач е годен да извършва международни въздухоплавателни услуги, тоест дали притежава достатъчна финансова способност и подходящ управленчески опит и е готов да спазва законовите, подзаконовите актове и изискванията, уреждащи извършването на такива услуги;(6) "Национална принадлежност" означава дали даден въздушен превозвач отговаря на изискванията относно неговата собственост, ефективност на контрола и основно място на дейност;(7) "Конвенция" означава Конвенцията за международно гражданско въздухоплаване, открита за подписване в Чикаго на 7 декември 1944 г., и включва:а) всяко изменение, което е влязло в сила съгласно член 94, буква a) от конвенцията и е ратифицирано както от Република Молдова, така и от държавата-членка или държавите-членки на Европейския съюз, иб) всяко приложение към нея или всяко нейно изменение, прието съгласно член 90 от конвенцията, доколкото даденото приложение или изменение се прилага във всеки даден момент както за Република Молдова, така и за държавата-членка или държавите-членки в зависимост от разглеждания въпрос;(8) "Правото на пета свобода" означава правото или привилегията, предоставени от дадена държава ("предоставяща държава") на въздушни превозвачи на друга държава ("държава получател") да извършват международни услуги за въздушен транспорт между територията на предоставящата държава и територията на трета държава, при условие че тези услуги започват или приключват на територията на държавата получател;(9) "Пълна себестойност" означава разходите по предоставяне на услугата заедно с разумна такса за покриване на административните разноски и, когато е уместно, всички приложими такси, целящи да покрият екологичните разходи и прилагани без дискриминация основана на националността;(10) "Международен въздушен транспорт" означава въздушен превоз, който преминава през въздушното пространство над територията на повече от една държава;(11) "Споразумението за ЕСАА" означава Многостранното споразумение между Европейската общност и нейните държави-членки, Република Албания, Босна и Херцеговина, Република Хърватия, Бившата югославска република Македония, Република Исландия, Република Черна гора, Кралство Норвегия, Република Сърбия и Временната административна мисия на ООН в Косово [1] относно създаването на Общоевропейско авиационно пространство;(12) "Партньори по Европейската политика за съседство" означава Алжир, Армения, Азербайджан, Беларус, Египет, Грузия, Израел, Йордания, Ливан, Либия, Република Молдова, Мароко, окупираните палестински територии, Сирия, Тунис и Украйна;(13) "Гражданин" означава всяко лице, което


text: има молдовска националност — за молдовската страна, или националност на държава-членка — за европейската страна, доколкото, когато става въпрос за юридическо лице, то е постоянно под ефективния контрол, било то пряк или чрез мажоритарно участие, на лица с молдовска националност — за молдовската страна, или физически или юридически лица с националност на държава-членка или една от третите държави, посочени в приложение IV — за европейската страна;(14) "Оперативни лицензи" означаваi) по отношение на Европейския съюз и неговите държави-членки — оперативни лицензи и всички други релевантни документи или сертификати, предоставени съгласно съответното действащо законодателство на ЕС, иii) по отношение на лицензи от Република Молдова — сертификати или разрешителни, предоставени съгласно съответното законодателство, действащо в Република Молдова;(15) "Страни" означава, от една страна, Европейския съюз или неговите държави-членки, или Европейския съюз и неговите държави-членки, съгласно съответните им правомощия (за европейската страна) и, от друга страна, Република Молдова (за молдовската страна);(16) "Цена" означава:i) "въздухоплавателни тарифи", заплащани на въздушните превозвачи или на техни представители, или на други продавачи на билети за въздушния превоз на пътници и багаж, както и всички условия, при които тези цени са приложими, включително възнаграждението и условията, предлагани за посредничество и други допълнителни услуги; иii) "въздухоплавателни такси", заплащани за превоз на поща и товари, както и условията, при които тези цени са валидни, включително възнаграждението и условията, предлагани за посредничество и други допълнителни услуги.Където е уместно, това определение се отнася и до наземния превоз във връзка с международния въздушен транспорт и условията, при които те се прилагат.(17) "Основно място на стопанска дейност" означава мястото на централата или седалището на въздушен превозвач в страната, в която се упражняват основните финансови функции и оперативен контрол на въздушния превозвач, включително управлението на непрекъснатата летателна годност;(18) "Задължение за извършване на обществена услуга" означава всяко задължение, наложено на въздушните превозвачи за минимално осигуряване по уточнения маршрут на редовни въздухоплавателни услуги, отговарящи на определени стандарти за непрекъснатост, редовност, ценообразуване и минимален капацитет, които въздушните превозвачи не биха предприели, ако вземаха под внимание единствено собствените си търговски интереси. Въздушните превозвачи могат да бъдат компенсирани от заинтересованата страна за изпълнението на задължения за извършване на обществена услуга;(19) "Субсидия" означава всяка финансова вноска, предоставена от органите или от регионална организация или друга обществена организация, т.е. когато:а) практиката на даден държавен или местен орган, или друга обществена организация включва пряко прехвърляне на средства като дарения, заеми или капиталови участия, потенциално пряко прехвърляне на средства в полза на дружеството, поемане на задължения на дружеството като гаранции по заеми, инжектиране на капитали, собственост, защита от банкрут или застраховка;б) държавен или местен орган или друга обществена организация се отказват от, не събират или намаляват без основание обичайно дължими приходи;в) държавен или местен орган, или друга обществена организация предоставя стоки или услуги, които не са част от общата инфраструктура, или купува стоки или услуги; илиг) държавен или местен орган или друга обществена организация извършва плащания по механизъм за финансиране или възлага на частна организация да извършва една или повече от дейностите, описани в букви а), б) и в), които обикновено се извършват от публичните власти и


text: на практика не се различават по същността си от обичайната практика на публичните власти;и когато по този начин се предоставя полза;(20) "SESAR" означава технологичният компонент на "Единното европейско небе", чието предназначение е да обезпечи ЕС с висококачествена инфраструктура за контрол на въздушното движение до 2020 г., за да се даде възможност за безопасно и екологосъобразно развитие на въздушния транспорт;(21) "Територия" означава: за Република Молдова — сухопътната площ и прилежащите ѝ териториални води, по отношение на които държавата има суверенни права, сюзеренна власт, протекция или мандат, а за Европейския съюз — сухопътната територия (континентална и островна), вътрешните води и териториални морета, за които се прилагат договорите на ЕС и при условията, посочени в тези договори и всеки правен инструмент, който е техен приемник. Прилагането на настоящото споразумение спрямо летището на Гибралтар не засяга съответните правни позиции на Кралство Испания и Обединеното кралство във връзка със спора относно суверенните права върху територията, на която се намира летището, както и относно продължаващото изключване на летището на Гибралтар от мерките на Европейския съюз за въздухоплаването, които са в сила към 18 септември 2006 г. и са приложими между държавите-членки в съответствие с Декларацията на министрите за гибралтарското летище, договорена в Кордоба на 18 септември 2006 г.;(22) "Потребителска такса" означава таксата, наложена на въздушните превозвачи за използването на съоръженията и услугите на летището, в района на летището, за въздушна навигация или за осигуряване на сигурността на въздухоплаването, включително свързаните с тях услуги и съоръжения.ДЯЛ IИКОНОМИЧЕСКИ РАЗПОРЕДБИЧлен 2Предоставяне на права1. Съгласно приложения I и II към настоящото споразумение всяка страна предоставя на другата страна следните права за извършване на международен въздушен транспорт от въздушните превозвачи на другата страна:а) правото да прелита над нейната територия без кацане;б) правото да спира на нейна територия с всяка друга цел, различна от тази за качване или сваляне на пътници, багажи, товари и/или поща при въздушния транспорт (нетърговска цел);в) при извършване на договорена услуга по уточнен маршрут, правото да извършва спирания на нейна територия с цел да товари или разтоварва международни пътници, товари и/или пощенски пратки, поотделно или заедно; иг) другите права, определени в настоящото споразумение.2. Нищо от настоящото споразумение не се счита за предоставяне на въздушните превозвачи на:а) Република Молдова на правото на територията на държава-членка да приемат на борда пътници, багажи, товари и/или поща, превозвани срещу възнаграждение и предназначени за друг пункт на територията на тази държава-членка;б) Европейския съюз на правото на територията на Република Молдова да приемат на борда пътници, багажи, товари и/или поща, превозвани срещу възнаграждение и предназначени за друг пункт на територията на Република Молдова.Член 3РазрешениеПри получаване на заявление за експлоатационно разрешение от въздушен превозвач на едната страна, компетентните органи на другата страна издават съответните разрешения с минимално процедурно забавяне, при условие че:а) за въздушен превозвач на Република Молдова:- въздушният превозвач има основно място на дейност на територията на Република Молдова и притежава валиден оперативен лиценз в съответствие с приложимото законодателство на Република Молдова; и- ефективният регулаторен контрол върху въздушния превозвач се упражнява и поддържа от Република Молдова; и- освен ако не е определено друго в


text: член 6 (Инвестиции) от настоящото споразумение, въздушният превозвач е притежаван пряко или чрез мажоритарно участие, и ефективно контролиран от Република Молдова и/или нейни граждани;б) за въздушен превозвач на Европейския съюз:- основното място на дейност на въздушния превозвач се намира на територията на държава-членка съгласно Договорите на ЕС и превозвачът притежава валиден оперативен лиценз; и- държавата-членка, отговорна за издаването на сертификат за въздушен оператор, упражнява и поддържа ефективен регулаторен контрол върху въздушния превозвач и съответният компетентен орган е ясно идентифициран; и- освен ако не е определено друго в член 6 (Инвестиции) от настоящото споразумение, въздушният превозвач е притежаван, било то пряко или чрез мажоритарно участие, и ефективно контролиран от държави-членки и/или граждани на държавите-членки, или от другите държави, посочени в приложение IV към настоящото споразумение, и/или от граждани на тези други държави;в) въздушният превозвач изпълнява условията, определени от законовите и подзаконовите разпоредби, които обикновено се прилагат от компетентния орган; иг) се спазват и прилагат разпоредбите, посочени в член 14 (Безопасност на въздухоплаването) и член 15 (Сигурност на въздухоплаването) от настоящото споразумение.Член 4Взаимно признаване на регулаторни решения относно годността, собствеността и контрола на авиокомпаниитеПри получаване на заявление за разрешение от страна на въздушен превозвач от едната страна, компетентните органи на другата страна признават всяко регулаторно решение по отношение на годността и/или националната принадлежност, издадено от компетентните органи на първата страна за този въздушен превозвач, така както биха признали решение, издадено от компетентните органи на собствената си държава, и не предприемат допълнителни проверки по тези въпроси, освен в случаите, предвидени в букви а) и б) по-долу:а) Ако след получаване на заявление за разрешение от въздушен превозвач, или след предоставянето на такова разрешение, компетентните органи на приемащата страна имат конкретна причина да се опасяват, че въпреки решението, издадено от компетентните органи на другата страна, включително когато при въпроси, свързани с двойно гражданство, условията за предоставяне на съответните разрешения или позволения, определени в член 3 (Разрешение) от настоящото споразумение, не са били изпълнени, своевременно уведомяват тези органи, като посочват основателни причини за своите опасения. В този случай всяка страна може да поиска консултации, които могат да включват представители на съответните компетентни органи и/или допълнителна информация, която има отношение към тези опасения, като тези искания се изпълняват възможно най-скоро. Ако въпросът остане нерешен, всяка от страните може да отнесе въпроса към съвместния комитет, учреден по член 22 (Съвместен комитет) от настоящото споразумение.б) Настоящият член не включва признаване на решения във връзка със:- сертификати за безопасност или лицензи;- договорености за сигурност; или- застрахователно покритие.Член 5Отказ, отмяна, временно прекратяване или ограничаване на разрешение1. Компетентните органи на всяка от страните могат да отказват, отменят, прекратяват временно или ограничават експлоатационните разрешения или по друг начин да прекратяват или ограничават дейността на въздушен превозвач на другата страна, когато:а) за въздушен превозвач на Република Молдова:- въздушният превозвач няма основно място на дейност на територията на Република Молдова или не притежава валиден оперативен лиценз в съответствие с приложимото законодателство на Република Молдова; или- ефективният регулаторен контрол върху въздушния превозвач не се упражнява или поддържа от Република Молдова; или- освен ако не е определено


text: друго в член 6 (Инвестиции) от настоящото споразумение, въздушният превозвач не е притежаван, пряко или чрез мажоритарно участие, или ефективно контролиран от Република Молдова и/или граждани на Република Молдова;б) за въздушен превозвач на Европейския съюз:- основното място на дейност на въздушния превозвач не се намира на територията на държава-членка съгласно Договорите на ЕС или превозвачът не притежава валиден оперативен лиценз; или- държавата-членка, отговорна за издаването на сертификат за въздушен оператор, не упражнява и не поддържа ефективен регулаторен контрол върху въздушния превозвач или съответният компетентен орган не е ясно идентифициран; или- освен ако не е определено друго в член 6 (Инвестиции) от настоящото споразумение, въздушният превозвач не е притежаван, пряко или чрез мажоритарно участие, или ефективно контролиран, от държави-членки и/или граждани на държавите-членки, или от другите държави, посочени в приложение IV към настоящото споразумение, и/или от граждани на тези други държави;в) въздушният превозвач не изпълнява изискванията на законовите и подзаконовите актове, посочени в член 7 (Спазване на законите и подзаконовите актове) от настоящото споразумение; илиг) не се спазват или прилагат разпоредбите, посочени в член 14 (Безопасност на въздухоплаването) и член 15 (Сигурност на въздухоплаването) от настоящото споразумение; илид) в съответствие с член 8 (Конкурентна среда) от настоящото споразумение една от страните е взела решение, според което условията за конкурентна среда не са изпълнени.2. Освен ако не се налага предприемане на незабавни действия за предотвратяване на по-нататъшно неспазване на параграф 1, буква в) или г) от настоящия член, установените в настоящия член права се упражняват само след консултация с компетентните органи на другата страна.3. Никоя от страните не използва правата си, установени в настоящия член, с цел отказване, отмяна, временно прекратяване или ограничаване на лицензи или разрешения на даден въздушен превозвач на някоя от страните на основание, че мажоритарното участие и/или ефективният контрол на този въздушен превозвач принадлежи на една или повече страни по споразумението за Общоевропейско авиационно пространство (ЕСАА) или на техни граждани, при условие че тази страна или страни по споразумението ЕСАА предоставят реципрочно третиране и прилагат принципите и условията на споразумението ЕСАА.Член 6Инвестиции1. Независимо от разпоредбите на членове 3 (Разрешение) и 5 (Отказ, отмяна, временно прекратяване или ограничаване на разрешение) от настоящото споразумение, се допуска мажоритарно участие или ефективен контрол на въздушен превозвач от Република Молдова от страна на държави-членки и/или на техни граждани.2. Независимо от член 3 (Разрешение) и член 5 (Отказ, отмяна, временно прекратяване или ограничаване на разрешение) от настоящото споразумение, мажоритарното участие или ефективният контрол върху въздушен превозвач от Европейския съюз от страна на Република Молдова и/или нейни граждани се разрешава въз основа на предходно решение на съвместния комитет, създаден по силата на настоящото споразумение в съответствие с член 22, параграф 2 (Съвместен комитет) от настоящото споразумение. Това решение определя условията, свързани с извършването на договорените услуги по настоящото споразумение и с услугите между трети държави и страните по споразумението. Разпоредбите на член 22, параграф 8 (Съвместен комитет) от настоящото споразумение не се прилагат към този вид решение.Член 7Спазване на законите и подзаконовите актове1. При влизане във, пребиваване или напускане на територията на едната страна, законите


text: и подзаконовите актове, приложими на тази територия и свързани с достъпа до или напускането на нейна територия от въздухоплавателни средства, извършващи въздушен транспорт, или с функционирането и навигацията на въздухоплавателни средства, се спазват от въздушните превозвачи на другата страна.2. При влизане във, пребиваване или напускане на територията на едната страна, законите и подзаконовите актове, приложими на тази територия и свързани с достъпа до или заминаването от нейна територия на пътници, екипажи или товари във въздухоплавателни средства (включително подзаконовите актове относно влизане, пропускателен режим, имиграция, паспорти, митници и карантина или, когато става дума за поща, подзаконовите актове за пощите), се спазват от самите пътници, екипажи или товари на въздушните превозвачи на другата страна, или от тяхно име.Член 8Конкурентна среда1. Страните признават, че тяхна обща цел е създаването на справедлива и конкурентна среда за извършване на въздухоплавателни услуги. Страните отчитат, че справедливи конкурентни практики на въздушните превозвачи биха възникнали най-вероятно, ако тези въздушни превозвачи извършват дейност изцяло на търговска основа и не са субсидирани.2. В рамките на обхвата на настоящото споразумение и без да се засягат специфични разпоредби, съдържащи се в него, се забранява всяка дискриминация въз основа на гражданството.3. Държавната помощ, която нарушава или заплашва да наруши конкуренцията чрез поставяне в по-благоприятно положение на определени предприятия или определени въздухоплавателни продукти или услуги, е несъвместима с правилното функциониране на настоящото споразумение дотолкова, доколкото може да засегне търговията между страните в сектора на въздухоплаването.4. Всякакви практики, които противоречат на настоящия член, се преценяват въз основа на критерии, произтичащи от прилагането на правилата за конкуренция, приложими в Европейския съюз, и по-специално от член 107 от Договора за функционирането на Европейския съюз и тълкувателните инструменти, приети от институциите на Европейския съюз.5. Ако една от страните констатира, че на територията на другата страна съществуват условия, особено такива, произтичащи от субсидия, които биха навредили на справедливата и равноправна възможност за конкуренция на нейните въздушни превозвачи, тази страна има право да предаде становище на другата страна. Освен това тя може да поиска свикване на заседание на съвместния комитет, както е предвидено в член 22 (Съвместен комитет) от настоящото споразумение. Тези консултации започват в срок от 30 дни след получаването на такова искане. Непостигането на задоволително споразумение в срок от 30 дни от началото на консултациите съставлява основание за страната, поискала консултациите, да предприеме действия за отказ, задържане, отмяна, временно прекратяване или налагане на подходящи условия относно разрешенията на съответните въздушни превозвачи в съответствие с член 5 (Отказ, отмяна, временно прекратяване или ограничаване на разрешение) от настоящото споразумение.6. Действията, посочени в параграф 5 от настоящия член, са адекватни, съобразени и ограничени по обхват и продължителност до строго необходимото. Те са насочени изключително към въздушния превозвач или въздушните превозвачи, облагодетелствани от субсидия или от условията, посочени в настоящия член, и не засягат правото на всяка от страните да предприеме действие по член 24 (Предпазни мерки) от настоящото споразумение.7. Всяка страна, след като уведоми другата страна, може да се обърне към отговорните правителствени органи на територията на другата страна, включително органи на държавно, областно или местно равнище, за обсъждане на въпроси,


text: свързани с настоящия член.8. Разпоредбите на настоящия член се прилагат, без да се засягат законите и подзаконовите разпоредби на страните относно задълженията за извършване на обществена услуга на териториите на страните.Член 9Търговски възможностиСтопанска дейност1. Страните са съгласни, че пречките пред стопанската дейност на операторите ще възпрепятстват реализирането на ползите, които цели настоящото споразумение. Следователно страните се ангажират да започнат ефективен процес на реципрочна основа за отстраняване на пречките пред стопанската дейност на търговските оператори на двете страни там, където тези пречки препятстват търговските операции, нарушават конкуренцията или пречат на установяването на условия на равнопоставеност.2. Съвместният комитет, създаден в съответствие с член 22 (Съвместен комитет) от настоящото споразумение, разработва процес на сътрудничество във връзка със стопанската дейност и търговските възможности; той наблюдава напредъка при ефективното преодоляване на пречките пред стопанската дейност на търговските оператори и прави редовна оценка на тенденциите, включително в посока на законодателни и регулаторни промени, ако е необходимо. В съответствие с член 22 (Съвместен комитет) от настоящото споразумение всяка от страните може да поиска свикването на заседание на съвместния комитет, на което да се обсъди всеки въпрос, свързан с прилагането на настоящия член.Представители на въздушните превозвачи3. Въздушните превозвачи на всяка страна имат правото да поддържат свои представителства на територията на другата страна за популяризиране и продажба на въздушен въздушнотранспортни услуги и свързани с това дейности, включително правото да продават и да издават билети и/или въздушни товарителници, както собствени, така и на друг превозвач.4. Въздушните превозвачи на всяка страна имат правото в съответствие със законите и подзаконовите актове на другата страна, свързани с влизане, пребиваване и трудова заетост, да доведат и поддържат на територията на другата страна управленски, търговски, технически, оперативен и друг специализиран персонал, необходим за предоставянето на въздушен транспорт. Тези изисквания относно персонала могат, по избор на въздушните превозвачи, да се удовлетворяват посредством техен собствен персонал или чрез използване на услугите на друга организация, компания или въздушен превозвач, опериращи на територията на другата страна по споразумението, които имат разрешение да извършват такива услуги на територията на тази страна. При необходимост двете страни улесняват и ускоряват издаването на разрешения за работа за персонала на представителствата в съответствие с настоящия параграф, включително за служители, които изпълняват временни задължения за период от не повече от деветдесет (90) дни, съгласно действащите закони и подзаконови актове.Наземно обслужване5. а) Без да се засяга буква б) по-долу, във връзка с наземното обслужване на територията на другата страна всеки въздушен превозвач има:i) правото да извършва своето собствено наземно обслужване ("самостоятелно обслужване") или, по свой избор,ii) правото да избира измежду конкурентни доставчици, които предоставят пълно или частично наземно обслужване, когато на такива доставчици е разрешен достъп до пазара въз основа на законите и подзаконовите актове на всяка страна, и когато такива доставчици присъстват на пазара;б) за следните категории наземно обслужване, а именно обработка на багажи, перонно обслужване, обслужване с горива и масла, обработка на товари и поща по отношение на физическата обработка на товари и поща между въздушния терминал и въздухоплавателното средство, правата съгласно буква а), подточки i) и ii) могат да бъдат предмет на ограничения


text: в съответствие със законите и подзаконовите актове, приложими на територията на другата страна. Когато такива ограничения правят невъзможно самостоятелното обслужване и когато няма ефективна конкуренция между доставчиците на наземно обслужване, всички такива услуги се предоставят на равна и недискриминационна основа на всички въздушни превозвачи.Наземно обслужване за трети страни6. Всяко предприятие за наземно обслужване, независимо дали е въздушен превозвач или не, има правото да предоставя на територията на другата страна наземно обслужване за авиокомпании, извършващи дейност на същото летище, ако разполага с разрешение и е в съответствие с приложимите закони и подзаконови актове.Продажби, местни разходи и прехвърляне на средства7. Всеки въздушен превозвач на всяка от страните може да извършва продажба на въздушен превоз и свързани услуги на територията на другата страна пряко и/или, по преценка на въздушния превозвач, чрез негови агенти по продажбата, други посредници, назначени от въздушния превозвач, чрез други въздушни превозвачи или посредством интернет. Всеки въздушен превозвач има право да продава такъв превоз и всяко лице е свободно да купува такъв превоз срещу валутата на съответната територия или срещу свободно конвертируема валута в съответствие с местните валутни закони.8. Всеки въздушен превозвач има право при поискване да обменя в свободно конвертируема валута и да превежда от територията на другата страна до своя територия и, освен в случаите, когато това е несъвместимо с общоприложимите закони и подзаконови актове, до държава или държави по свой избор получените на територията на другата страна печалби. Обменът на валута и преводите се разрешават своевременно и без ограничения или облагане с данъци, по обменния курс, приложим за текущи операции и превод на валута на датата, на която превозвачът подаде първоначална заявка за извършване на превод.9. Въздушните превозвачи на всяка страна могат да заплащат местните разходи, включително покупките на гориво, на територията на другата страна в местна валута. По своя преценка въздушните превозвачи на всяка страна могат да заплащат такива разходи на територията на другата страна в свободно конвертируеми валути в съответствие с местните валутни закони.Договорености за сътрудничество10. При извършване или предлагане на услугите по настоящото споразумение всеки въздушен превозвач на някоя от страните може да сключи договорености за маркетингово сътрудничество като споразумения за осигуряване на блок-места или договорености за съвместно използване на кодове със:а) всеки въздушен превозвач или превозвачи на страните; иб) всеки въздушен превозвач или превозвачи на трета страна; ив) всички наземни (сухопътни или морски) доставчици на транспортни услуги;при условие че:i) опериращият превозвач притежава съответните права за въздушни превози,ii) търговските превозвачи притежават съответните разрешения за основните маршрути, иiii) договореностите отговарят на условията относно безопасността и конкуренцията, които обикновено се прилагат към подобни договорености. По отношение на съвместното използване на кодове при продавания пътнически превоз, купувачът бива информиран на мястото на продажбата, или във всеки случай преди качване на самолета, кои доставчици на превози ще извършат всеки сектор от услугата.11. а) Във връзка с превоза на пътници, доставчиците на наземен превоз не са обвързани с разпоредбите на закони и подзаконови актове, уреждащи въздушния превоз, на единственото основание, че такъв наземен превоз се предлага от въздушен превозвач от негово собствено име. Доставчиците на наземен превоз имат свободата